Грекия — Қазақстан қатынастары

Грекия — Қазақстан қатынастары — Қазақстан Республикасы мен Грекия Республикасының екіжақты дипломатиялық қатынастары.

 Тарихы 
Қазақстан мен Грекия арасындағы қатынастар орнағанға дейін құрамында Қазақ КСР-і бар КСРО-ның Грекиямен дипломатиялық қатынастары болған. Қазақстан мен Грекия арасындағы дипломатиялық қатынастар 1992 жылдың қазан айында орнатылды. Грекияның Қазақстандағы Елшілігінің ашылуы 1997 жылғы ақпанда өтті, 2005 жылғы қаңтарда Қазақстанның Грекиядағы Дипломатиялық миссиясы ашылды, 2009 жылғы мамырда елшілік болып қайта құрылды. 2012 жылғы сәуірден бастап Грекияның Қазақстан Республикасындағы Төтенше және Өкілетті Елшісі Е. Пантзопулос, ҚР Грекиядағы Төтенше және Өкілетті Елшісі — Алексей Юрьевич Волков болып табыладыСотрудничество Республики Казахстан с Греческой Республикой Приветственное слово Чрезвычайного и Полномочного Посла Республики Казахстан в Греческой Республике Волкова Алексея Юрьевича .

 Сапарлар 
Қазақстан Президенті Нұрсұлтан Назарбаев Грекияда 2001 жылдың шілдесінде және 2004 жылдың тамызында, 2004 жылғы Жазғы Олимпиада ойындарының ашылу салтанатында болды. 2002 жылғы маусымда Грекия Президенті Константинос Стефанопулос Қазақстанға сапармен келіп, өз сөзінде екі елдің қарым-қатынасын одан әрі дамытуды қолдады.

 Әріптестік 
Қазақстан мен Грекия арасында экономикалық және технологиялық ынтымақтастық туралы келісімдерге қол қойылды. 2006 жылғы шілдеден бастап бірлескен қазақстан-грек министрлераралық комитеті мүшелерінің кездесулері өткізіліп, парламентаралық қатынастар да дамуда. Қазақстанда 10-нан 12 мыңға дейін грек қауымының өкілдері тұрады, олар Қазақстан мен Грекияның Достық федерациясын құрайды, өз газетін шығарады және түрлі әлеуметтік-мәдени іс-шаралар өткізеді. Қазақстан адам құқықтары туралы еуропалық конвенцияларға қосылуға мүдделі, соның салдарынан Қазақстан мен Еуроодақтың жақындасу процесінде Грекияның қолдауына иеКазахстан и Греция договорились об укреплении сотрудничества в правовой сфере .

Қазақстан Еуропалық одақпен қарым-қатынасты дамытуға мүдделі, соның салдарынан Қара теңізден Болгария арқылы Грекияға, Эгей теңізінің жағасындағы Александрополис портына мұнай жеткізу үшін Бургас — Александрополис құбырының құрылысын қолдайды, бұл Қазақстанға Босфор мен Дарданеллді кесіп өтпей, Оңтүстік және Батыс Еуропа нарығына шығуға мүмкіндік береді.

 Қазақстанның Грекиядағы елшілері 
 Б. Сәрсенбаев (2005-07)
 С. Нұртаев (2007-09)
 С. Нұртаев (2009-2015)
 А. Волков 2016 жылдың сәуірінен бастап

 Грекияның Қазақстандағы елшілері 
 Контантин Тритарис 29/09/1997-17/05/2000 (Алматы)
 Николаос Хатупис 07/06/2000-22/01/2005 (Алматы)
 Христос Контовунисиос 19/02/2005-12.09.2008 (Алматы)
 Евангелос Денаксас 11/12/2008-31/03/2011 (Алматы-Астана ) 
 Эфтимиос Пандзопулос 28/12/2011 - 10/07/2016
 Александрос Катранис 13/07/2016-31/8/2019 (Астана)
 Адам-Георгиос Адамидис 22/9/2019-сегодня (Астана)

 Дереккөздер 

Санат:Қазақстанның халықаралық қатынастары
Санат:Грекияның халықаралық қатынастары